Die Windpomp Restaurant Teater - KKNK
Die Windpomp Restaurant Teater kombineer topgehalte kos en kuns by die KKNK in die CJV-saal in Kerkstraat.
Die Windpomp Restaurant Teater gaan omtrent kook by die KKNK 2017!
Kom geniet heerlike Karoo-etes, terwyl van Suid-Afrika se voorste kunstenaars optree. Die Windpomp Restaurant Teater poog nie om ’n gourmet-ervaring aan te bied nie, maar eerder lekker feeskos en klassieke boerekos met hart, gemaak met gehalte-produkte en baie liefde, sodat almal lekker kan eet en kuier.
Voor elke vertoning word ’n heerlike Karoo-ete bedien. Die luukse ontbyt bestaan uit onder meer heerlike vars brode, tuisgemaakte konfyte, quiche, en natuurlik die beste koffie by die fees. Middagetes en aandetes word deur die Karoo geïnspireer, met geregte soos lampastei, geroosterde groente en vars brode.
Op die Karoo Werf, by Die Windpomp Restaurant Teater, word kos en drinkgoed die hele dag bedien – jy hoef dus nie ’n vertoning by te woon om daar te eet en kuier nie. Ontbyt word vanaf 08:00 bedien en ’n kontantkroeg is beskikbaar. Kaartjies na vertonings sluit nie etes in nie.
Oor sjef Mynhardt Joubert
Mynhardt was self ’n uitvoerende kunstenaar totdat sy lewenspad hom gelei het na die kulinêre wêreld, toe hy twaalf jaar gelede begin werk het in ’n wynkroeg in De Waterkant. Sedertdien het hy verskeie restaurante bestuur, ’n restaurant in Riebeek Kasteel oopgemaak saam met Anton Espost en sy vrou Cecile, die eerste seisoen van kykNET se Kokkedoor-kookkompetisie gewen (en daarmee saam ’n kookboek uitgegee) en ook vir drie jaar opgetree as verteenwoordiger vir KWV. Mynhardt glo vas dat goeie, eenvoudige wyn en kos altyd die beste resultate lewer.
Die Windpomp Restaurant Teater se spyskaart
Vir besprekings kontak Ian by 082 301 6152, of stuur ’n e-pos na [email protected]
Klik hier om die spyskaart af te laai
Kom geniet heerlike Karoo-Kos en ’n lekker atmosfeer by die Windpomp Restaurant Teater.
Geniet dié top kunstenaars se musiek in die Karoo
Afrikaans | Gesin | R130 | 70 min.
8 April 21:00 | 9 April 14:00 | 10 April 10:00 | 11 April 21:00
Klik hier om jou kaartjie te bespreek
SO ONNER DEUR DIE MAAN
Afrikaans, Frans en Engels | Gesin | R130 | 70 min.
11 April 21:00 | 12 April 21:00 | 13 April 14:00 | 14 April 14:00
Afrikaans | Gesin | R100 | 60 min.
8 April 10:00
Afrikaans | Gesin | R120 | 90 min. |
7 April 21:00 | 8 April 14:00 | 9 April 17:00 & 21:00 | 10 April 14:00
DANIE NIEHAUS EN PIETMAN GELDENHUYS
DIE DING VAN ’N LIEDJIE
Afrikaans en Engels | Gesin | R120 | 70 min. |
9 April 10:00 | 10 April 21:00 | 11 April 14:00
STEFFIE EN LES JAVAN
STEFFIE LE ROUX EN LES JAVAN
Afrikaans | Gesin | R120 | 70 min.
12 April 10:00 | 13 April 21:00 | 14 April 10:00
21 JAAR IN DIE MUSIEKBEDRYF
Afrikaans en Engels | Gesin | R120 | 60 min.
12 April 14:00 | 13 April 09:00 | 14 April 21:00 | 15 April 14:00
Afrikaans | Gesin | R130 | 60 min.
WENNER VAN KYKNET KOKKEDOOR SEISOEN EEN
Sjef Mynhardt Joubert is daagliks by Die Windpomp Restaurant Teater.